亞豐素六世

亞豐素六世係葡萄牙國王，1656年到1683年在位。

佢三四歲開始已經身體唔好，精神狀態亦不穩。1656年父王祖奧四世駕崩之後，亞豐素以13歲之齡即位，由佢母后攝政到1662年。

1667年，亞豐素六世俾佢細佬佩德羅迫落台，淨係保留國王稱號。第二年佩德羅成為攝政，而王后亦以亞豐素六世性無能為理由改嫁佩德羅。亞豐素六世先被放逐亞速爾羣島，1674年開始改為關押喺仙德麗。1683年亞豐素六世駕崩，佩德羅繼位成佩德羅二世。

葡萄牙國王